Norma
privind sistemul de raportare contabilă la 30 iunie 2007
a entităţilor autorizate, reglementate şi supravegheate
de Comisia de Supraveghere a Sistemului de Pensii Private

Art.1 Prezenta normă stabileşte sistemul de raportare contabilă la 30 iunie 2007 a entităţilor autorizate, reglementate şi supravegheate de Comisia de Supraveghere a Sistemului de Pensii Private, denumită în continuare Comisie.
Art. 2 (1) Entităţile autorizate, reglementate şi supravegheate de Comisie au obligaţia să  întocmească şi să depună la Comisie şi, după caz, la unităţile teritoriale ale Ministerului Economiei şi Finanţelor,  raportări contabile la 30 iunie 2007 care cuprind următoarele formulare, în funcţie de specificul fiecărei categorii de entităţi:
a) pentru administratorii de fonduri de pensii facultative şi fonduri de pensii administrate privat care sunt societăţi de pensii autorizate, reglementate şi supravegheate de Comisie:
(i)   Situaţia activelor, datoriilor şi capitalurilor proprii  ( cod 10) - conform Anexei nr.2;
(ii)  Contul de profit şi pierdere (cod 20) - conform Anexei nr.3;
(iii) Date informative (cod 30) - conform Anexei nr.4.
b) pentru fondurile de pensii facultative şi fondurile de pensii administrate privat, administratorii acestora vor întocmi: 
(i)   Situaţia activelor, datoriilor şi capitalurilor proprii (cod 10) - conform Anexei nr.5;
(ii)  Situaţia veniturilor şi cheltuielilor (cod 20) - conform Anexei nr.6.
c) pentru administratorii de fonduri de pensii facultative care sunt societăţi de asigurare şi societăţi de administrare a investiţiilor pentru activitatea de administrare a fondurilor de pensii: 
(i)  Situaţia activelor, datoriilor şi capitalurilor proprii  - conform Anexei nr.7;
(ii)  Situaţia veniturilor şi cheltuielilor  - conform Anexei nr.8;
 (2)  Administratorii fondurilor de pensii vor organiza şi ţine distinct contabilitatea pentru fiecare fond de pensii  pe care îl administrează, faţă de propria contabilitate. 
Administratorii fondurilor de pensii vor întocmi distinct balanţa de verificare a conturilor analitice pentru fiecare fond de pensii  pe care îl administrează, faţă de propria contabilitate. 
Administratorii fondurilor de pensii care sunt societăţi de asigurare şi societăţi de administrare a investiţiilor vor întocmi distinct pentru activitatea de administrare a fondurilor balanţa de verificare a conturilor analitice, faţă de celelalte activităţi desfăşurate conform prevederilor legale in vigoare. 
Pentru fondurile de pensii aflate în administrare, raportările contabile la 30 iunie 2007 vor   fi întocmite de către administratorii de fonduri de pensii, distinct de propriile raportări contabile semestriale.
Administratorii fondurilor de pensii vor întocmi raportări contabile la 30 iunie 2007 pentru fiecare fond de pensie administrat.
(3) Situaţia activelor, datoriilor şi capitalurilor proprii prezintă în formă sintetică, elementele de activ şi de pasiv, grupate după natură şi lichiditate, respectiv după natură şi exigibilitate.
Situaţia activelor, datoriilor şi capitalurilor proprii se întocmeşte pe baza balanţei de verificare a conturilor sintetice la data de 30 iunie 2007, puse de acord cu soldurile din balanţa conturilor analitice, încheiată după înregistrarea tuturor documentelor în care au fost consemnate operaţiunile financiar – contabile aferente perioadei de raportare.
(4) Contul de profit şi pierdere sau Situaţia veniturilor şi cheltuielilor după caz  cuprinde totalitatea veniturilor realizate, a cheltuielilor efectuate, precum şi rezultatele financiare obţinute ( profit sau pierdere), preluate din conturile de venituri şi cheltuieli cuprinse în balanţa de verificare la 30 iunie 2007.
Datele care se raportează în formularul „Contul de profit şi pierdere”, respectiv  „Situaţia veniturilor şi cheltuielilor” sunt cumulate de la începutul anului până la sfârşitul perioadei de raportare.
Administratorii de fonduri de pensii facultative şi fonduri de pensii administrate privat care sunt societăţi de pensii, înscriu în formularul „Contul de profit şi pierdere” (Anexa nr.3), la rândul 12 „Salarii”, toate cheltuielile reprezentând drepturi salariale. 
Administratorii de fonduri de pensii facultative şi pensii administrate privat care sunt societăţi de asigurare şi societăţi de administrare a investiţiilor înscriu în formularul „Situaţia veniturilor şi cheltuielilor”(Anexa nr.8), la rândul 9 „Salarii”, toate cheltuielile reprezentând drepturi salariale.
 La aceleaşi rânduri din anexele menţionate in paragrafele de mai sus se va cuprinde şi contravaloarea tichetelor de masă acordate salariaţilor în baza prevederilor Legii nr. 142/1998 privind acordarea tichetelor de masă, cu modificările şi completările ulterioare. Aceste informaţii sunt prezentate de asemenea la rândul 25 din Anexa nr.4  „Date informative” ( cod 30 ).
 	(5) În formularul „Date informative”, la rândurile 01 şi 02 coloana 1, entităţile care au în subordine subunităţi vor înscrie cifra 1, indiferent de numărul acestora. La rândurile privind plăţile restante se înscriu sumele de la sfârşitul perioadei de raportare care au depăşit termenele de plată prevăzute în contracte sau acte normative.
Art.3 (1) Formularele de raportare contabilă semestrială se semnează de administratorul entităţii şi de conducătorul compartimentului financiar-contabil, iar în lipsa acestora, de către înlocuitorii de drept.
(2) Administratorul entităţii şi conducătorul compartimentului financiar – contabil poartă răspunderea, potrivit legii, asupra realităţii informaţiilor cu privire la poziţia financiară, performanţa financiară, precum şi asupra celorlalţi indicatori cuprinşi în formularele de raportare.
(3) Conducătorul compartimentului financiar-contabil are obligaţia să respecte prevederile din prezenta normă, corelaţiile dintre indicatorii din formulare, urmărind realitatea datelor ce se raportează, precum şi încadrarea în termenul de depunere la organele în drept.
(4) Entităţile care au în subordine sucursale sau alte subunităţi fără personalitate juridică, vor verifica şi centraliza balanţele de verificare ale acestora, întocmind raportările contabile la 30 iunie 2007.
(5) Entităţile prevăzute la art.2 alin.1 vor completa formularele de raportare contabilă la 30 iunie 2007 folosind planul de conturi aplicabil fiecărei categorii de entităţi, conform reglementărilor contabile aplicabile.
Art.4 (1) Entităţile vor completa datele de identificare ( denumirea unităţii, adresa, telefonul şi numărul de înmatriculare la Registrul Comerţului), precum şi cele referitoare la încadrarea corectă în forma de proprietate, şi codul unic de înregistrare citeţ, fără a se folosi prescurtări sau iniţiale. În căsuţe se vor înscrie codurile care reflectă încadrarea acestora.
(2) Necompletarea corectă pe prima pagină a formularului „Situaţia activelor, datoriilor şi capitalurilor proprii” a datelor prevăzute la alin.(1) conduce la imposibilitatea identificării entităţii şi, în consecinţă, se consideră că lucrarea nu a fost depusă, entitatea fiind sancţionată potrivit prevederilor art.42 din Legea Contabilităţii nr.82/1991, republicată.
(3) Entităţile autorizate, reglementate şi supravegheate de Comisie completează codul privind activitatea, cod format din 4 cifre ( clase de activităţi ), din Clasificarea activităţilor din economia naţională – CAEN, aprobată prin Hotărârea Guvernului nr. 656/1997, publicată în Monitorul Oficial al României, Partea I, nr. 301 şi 301 bis din 5 noiembrie 1997, actualizată prin Ordinul preşedintelui Institutului Naţional de Statistică nr. 601/2002, publicat în Monitorul Oficial al României, Partea I, nr. 908 din 13 decembrie 2002.
(4) În cazul în care entitatea desfăşoară mai multe activităţi, se va trece codul activităţii preponderente, care defineşte profilul unităţii (respectiv codul clasei CAEN al activităţii preponderente).
Art.5 (1) Formatul electronic al raportărilor contabile la 30 iunie 2007 pentru entităţile prevăzute la art.2 alin (1) lit. a) , conţinând formularistica necesară şi programul de verificare cu documentaţia de utilizare aferentă se obţine prin folosirea programului de asistenţă , care este pus la dispoziţia entităţilor, gratuit, de unităţile teritoriale ale Ministerului Economiei şi Finanţelor sau poate fi descărcat de pe serverul de web al Ministerului Economie şi Finanţelor Publice, la adresa www.mfinante.ro.
(2) Entităţile autorizate, reglementate şi supravegheate de Comisie, menţionate la alin (1) lit. a)  vor depune la Comisie şi la unităţile teritoriale ale Ministerului Economiei şi Finanţelor, discheta cu raportările contabile la 30 iunie 2007, însoţite de raportările contabile listate cu ajutorul programului de asistenţă, semnate şi ştampilate, conform legii. Aceste raportări se depun împreună cu o copie de pe codul unic de înregistrare, raportul administratorului, precum şi o copie a balanţei de verificare a conturilor sintetice.
(3) Entităţile autorizate, reglementate şi supravegheate de Comisie, menţionate la alin (1) lit. b)  vor depune numai la Comisie un exemplar din raportările contabile la 30 iunie 2007, întocmite conform prevederilor prezentei norme, semnate şi ştampilate, conform legii. Aceste raportări se depun împreună cu o copie de pe raportul administratorului, precum şi o copie a balanţei de verificare a conturilor sintetice.
(4) Entităţile menţionate la alin (1) lit. c) vor depune la Comisie: o copie de pe raportările contabile la 30 iunie 2007, întocmite conform prevederilor reglementărilor contabile emise de Comisia de Supraveghere a Asigurărilor sau de Comisia Naţională a Valorilor Mobiliare, precum şi un exemplar din raportările contabile la 30 iunie 2007 specifice activităţii de administrare de fonduri de pensii potrivit  art.2  alin. (1) lit. c) din prezenta normă, o copie de pe codul unic de înregistrare, raportul administratorului, o copie a balanţei de verificare a conturilor sintetice precum şi o copie a balanţei de verificare a conturilor întocmită numai pentru activitatea de administrare de fonduri de pensii.
(5) Formularele care compun raportările contabile  la 30 iunie 2007 se vor completa în lei (RON). 
Art.6 Entităţile autorizate, reglementate şi supravegheate de Comisie care nu au desfăşurat activitate de la data înfiinţării până la sfârşitul perioadei de raportare nu întocmesc raportări contabile la 30 iunie 2007, acestea urmând să depună la Comisie şi la unităţile teritoriale ale Ministerului Economiei şi Finanţelor, după caz, o declaraţie pe proprie răspundere care să cuprindă cel puţin următoarele date de identificare, astfel:
a) Pentru administratorii de fonduri de pensii facultative şi fonduri de pensii administrate privat:
(i)	denumirea completă, conform certificatului de înmatriculare;
(ii)	adresa completă şi numărul de telefon;
(iii)	numărul de înregistrare la Registrul Comerţului;
(iv)	codul unic de înregistrare;
(v)	capitalul social.
b) Pentru fondurile de pensii facultative şi fondurile de pensii administrate privat:
(i)	denumirea completă; 
(ii)	numărul de înregistrare la Comisie, conform autorizaţiei de funcţionare
(iii)	capitalul fondului.
O declaraţie similară vor depune şi entităţile care se află în curs de lichidare, potrivit legii.
Art.7 (1) Raportările contabile la 30 iunie 2007, precum şi declaraţiile entităţilor autorizate, reglementate şi supravegheate de către Comisie, prevăzute la art.2 alin (1) lit. a) din prezenta normă, care nu au desfăşurat activitate sau se află în curs de lichidare, potrivit legii se vor depune la Comisie şi la unităţile teritoriale ale Ministerului Economiei şi Finanţelor până cel târziu la 15 august 2007. 
(2) Raportările contabile la 30 iunie 2007, precum şi declaraţiile entităţilor prevăzute la art.2 alin (1) lit. b) şi c) din prezenta normă, care nu au desfăşurat activitate sau se află în curs de lichidare se vor depune numai la Comisie până cel târziu la 15 august 2007.
Art.8 Entităţile autorizate, reglementate şi supravegheate de Comisie prevăzute la art.2 alin (1) lit. a)  pot depune raportările contabile la 30 iunie 2007 la registratura Comisiei şi ale unităţilor teritoriale a Ministerului Economiei şi Finanţelor sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili, publicată în Monitorul Oficial al României, Partea I, nr. 226 din 2 octombrie 1995.
(2) Entităţile autorizate, reglementate şi supravegheate de Comisie prevăzute la art.2 alin (1) lit. b) şi c) pot depune raportările contabile la 30 iunie 2007 la registratura Comisiei sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili, publicată în Monitorul Oficial al României, Partea I, nr. 226 din 2 octombrie 1995.
(3) De asemenea, la depunere se vor avea în vedere şi prevederile Hotărârii Guvernului nr. 1085/2003, cu modificările şi completările ulterioare,  pentru aplicarea unor prevederi ale Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, referitoare la implementarea Sistemului Electronic Naţional.
Art.9  Anexele nr. 1 – 8 , fac parte integrantă din prezenta normă.
Art.10 Nerespectarea prevederilor prezentei norme se sancţionează conform prevederilor art.42 din Legea nr.82/1991, republicată. 
Art.11 Prezenta normă întră în vigoare la data publicării acesteia şi a hotărârii de aprobare a Consiliului Comisiei în Monitorul Oficial al României, Partea I şi va fi publicată şi pe site-ul Comisiei ( www.csspp.ro).

Anexa nr.1 
NOMENCLATOR - FORME DE PROPRIETATE
___________________________________________________________
Codul Denumirea
_______________________________________________________ ___
10 PROPRIETATE DE STAT
11 Regii autonome
12 Societăţi comerciale cu capital integral de stat
13 Alte unităţi economice de stat netransformate în societăţi comerciale sau regii autonome
14 Companii şi societăţi naţionale
20 PROPRIETATE MIXTĂ (cu capital de stat şi privat)
PROPRIETATE MIXTĂ (cu capital de stat - sub 50%)
21 Societăţi comerciale cu capital de stat autohton şi de stat străin
22 Societăţi comerciale cu capital de stat şi privat autohton şi străin
23 Societăţi comerciale cu capital de stat şi privat autohton
24 Societăţi comerciale cu capital de stat şi privat străin
PROPRIETATE MIXTĂ (cu capital de stat - 50% şi peste 50%)
25 Societăţi comerciale cu capital de stat autohton şi de stat străin
26 Societăţi comerciale cu capital de stat şi privat autohton şi străin
27 Societăţi comerciale cu capital de stat şi privat autohton
28 Societăţi comerciale cu capital de stat şi privat străin
30 PROPRIETATE INDIVIDUALĂ - PRIVATĂ
(cu capital: privat autohton, privat autohton şi străin, privat străin, societăţi agricole)
31 Societăţi comerciale în nume colectiv
32 Societăţi comerciale în comandită simplă
33 Societăţi comerciale în comandită pe acţiuni
34 Societăţi comerciale pe acţiuni
35 Societăţi comerciale cu răspundere limitată
36 Societăţi agricole
37 Societăţi comerciale cu capital de stat, privatizate în cursul anului 2007
40 PROPRIETATE COOPERATISTĂ
41 Cooperative de consum
42 Cooperative meşteşugăreşti
43 Cooperative şi asociaţii agricole netransformate
44 Cooperative de credit
50 PROPRIETATE OBŞTEASCĂ

              

A .Corelaţii din cadrul formularelor de raportare contabilă la data de 30 iunie 2007

ANEXA nr.2 ”Situaţia activelor, datoriilor şi capitalurilor proprii” – COD 10 

Rd.06 = rd.01 la 05						col.1 şi 2 
Rd.11 = rd.07 la 10						col.1 şi 2
Rd.18 = rd.12 la 17						col.1 şi 2
Rd.19 = rd.06 + 11 + 18					col.1 şi 2
Rd.22 = rd.20 +21						col.1 şi 2
Rd.28 = rd.23 la 27						col.1 şi 2
Rd.31 = rd.29 la 30						col.1 şi 2
Rd.33 = rd.22 + 28 + 31 +32					col.1 şi 2
Rd.43 = rd.35 la 42						col.1 şi 2
Rd.44 = rd.3 + 34 – 43 -59.2					col.1 şi 2	
Rd.45 = rd.19 + 40 -59.1 					col.1 şi 2
Rd.54 = rd.46 la 53						col.1 şi 2
Rd.58 = rd.55 la 57						col.1 şi 2
Rd.59 = rd.59.1 + 59.2					col.1 şi 2
Rd.62 = rd.60 + 61						col.1 şi 2
Rd.71 = rd.65 la 69 – 70					col.1 şi 2
Rd.77 = rd.62 + 63 + 64 + 71 + 72 – 73 +74 – 75 – 76 	col.1 şi 2

ANEXA nr.3 ”Contul de profit şi pierdere” – COD 20

Rd.01 >= 0                                                                              col.1 şi 2
Rd.01 = rd.02 + 03						col.1 şi 2 
Rd.06 = rd.01 + 04 + 05					col.1 şi 2
Rd.07 = rd.08 la 06						col.1 şi 2
Rd.11 = rd.12 + 13						col.1 şi 2
Rd.14 = rd.15 - 16						col.1 şi 2
Rd.17 = rd.18 - 19						col.1 şi 2
Rd.20 = rd.21 la 23						col.1 şi 2
Rd.27 = rd.07 + 11 + 14 + 17 + 20 + 24			col.1 şi 2
Rd.28 = rd.06 – 27, dacă rd.06 – 27  > 0			col.1 şi 2
Rd.29 = rd.27 – 06, dacă rd.06 – 27  < = 0			col.1 şi 2	
Rd.37 = rd.30 + 32 + 34 + 36 				col.1 şi 2
Rd.38 = rd.39 - 40						col.1 şi 2
Rd.44 = rd.38 + 41 + 43					 col.1 şi 2
Rd.45 = rd.37 - 44, dacă rd.37 – 44  > 0			 col.1 şi 2
Rd.46 = rd.44 - 37, dacă rd.37 – 44 < = 0			 col.1 şi 2
Rd.47 = rd.06 + 37 – 27 – 44, dacă rd.06 + 37 – 27 – 44 > 0	      col.1 şi 2
Rd.48 = rd.27 + 44 – 06 – 37,	 dacă rd.06 + 37 – 27 – 44 <= 0    col.1 şi 2
Rd.51 = rd.49 - 50, dacă rd.49 – 50  > 0			col.1 şi 2
Rd.52 = rd.50 - 49, dacă rd.49 – 50 < = 0			col.1 şi 2
Rd.53 = rd.06 + 37 + 49					col.1 şi 2
Rd.54 = rd.27 + 44 + 50					col.1 şi 2
Rd.55 = rd.53 - 54, dacă rd.53 – 54  > 0			col.1 şi 2
Rd.56 = rd.54 - 53, dacă rd.53 – 54  < = 0			col.1 şi 2
Rd.58 = rd.55 - 57, dacă rd.55 – 57  > = 0			col.1 şi 2
Rd.59 = rd.56 + 57 dacă rd.56 + 57 > 0 şi rd.55 = 0              col.1 şi 2
      sau  57 – 55 dacă rd.55 – 57 < 0				col.1 şi 2

ANEXA nr. 4  ”Date informative”  COD 30

Rd.01 + 02 = 1						col.1

Totaluri pe orizontală					se repetă de la rd.3 la 22
col.1 = col.2 + col.3

Rd.03 = rd.04 + 08 + 14 la 18 + 22				col.1, 2 şi 3 
Rd.04 = rd.05 la 07						col.1, 2 şi 3 
Rd.08 = rd.09 la 13						col.1, 2 şi 3 
Rd.18 = rd.19 la 21						col.1, 2 şi 3 

B. Corelaţiile  dintre formularele de raportare contabilă la data de 30 iunie 2007

Anexa nr.2 rd.74 col.2  = Anexa nr.3 rd.58 col.2  
Anexa nr.2 rd.75 col.2  = Anexa nr.3 rd.59 col.2
  
Anexa nr.2 rd.74 col.2  = Anexa nr.4 rd.01 col.2  
Anexa nr.2 rd.75 col.2  = Anexa nr.4 rd.02 col.2  

Anexa nr.2 rd.43 + rd.54. col.2  > Anexa nr.4 rd.3 col.1 

NOTĂ INFORMATIVĂ

Pentru a se putea respecta cerinţele aplicaţiei informatice BILANŢ, la preluarea datelor 
şi verificarea corelaţiilor trebuie să ţineţi seama de următoarea corespondenţă între 
rândurile formularului cod 10 (F10)

Rând				Rând 
din formularul cod 10 (F10)	din formularul cod 10 (F10),
aşa cum apare în		               aşa cum apare în
formularele elaborate de                   aplicaţia informatică
C.S.S.P.P.		                                    
------------------------------------------------------------------------------------
01 					10
02 					20
…					…
…					…
58 					580
59 					590
59.1 					591
59.2 					592
60 					600
61					610
…					…
…					…
77                                                	770